recursal/SuperWikiNEXT-32B huggingface dataset:
| **कासरगोड ज़िलाKasaragod districtകാസർഗോഡ് ജില്ല** |
| --- |
| मानचित्र जिसमें कासरगोड ज़िलाKasaragod districtകാസർഗോഡ് ജില്ല हाइलाइटेड है |
| सूचना |
| **राजधानी** : | कासरगोड |
| **क्षेत्रफल** : | 1,992 किमी² |
| **जनसंख्या**(2011): • घनत्व : | 13,07,375 660/किमी² |
| **उपविभागों के नाम:** | तालुक |
| **उपविभागों की संख्या:** |  ? |
| **मुख्य भाषा(एँ):** | मलयालम, कन्नड़, तुलू |

**कासरगोड ज़िला** भारत के केरल राज्य का एक ज़िला है। ज़िले का मुख्यालय कासरगोड है। इस जिले का गठन 24 मई 1984 को हुआ था। इससे पहले यह जिला कन्नूर जिले का हिस्सा थी। कासरगोड जिले में 4 तालुक हैं, जिनका नाम मंजेश्वरम , कासरगोड , होसदुर्ग और वेल्लारीकुंड है। कासरगोड की सीमा पूर्व में पश्चिमी घाट, पश्चिम में अरब सागर, उत्तर में कर्नाटक राज्य के दक्षिण कन्नड़ जिले (दक्षिण केनरा जिला) और दक्षिण में कन्नूर जिले से लगती है । कासरगोड जिला कासरगोड संसदीय क्षेत्र के अंतर्गत आता है। मलयालम के अलावा, इस जिले में तुलु, कन्नड़, ब्यारी, मराठी, कोंकणी और उर्दू भी बोली जाती है।

इतिहास
------

उन्नीसवीं और चौदहवीं शताब्दी के दौरान यहाँ आने वाले अरबों लोगों को हरकिविलिया कहा जाता था। पुर्तगाल व्यापारी और जहाज के नाविक बारबोसा, जो 1514 में कुंबला गए थे, ने बताया कि यहाँ से मालदीव को चावल निर्यात किया गया था। 1800 में, फ्रांसिस बुक्कानर अत्तिप्परम्बा, कव्वाई ,नीलेश्वर, बेक्कल, चंद्रगिरी, एक वेफर उसकी यात्रा विवरण में दर्ज दौरा किया। जब विजयनगर साम्राज्य ने कासारगोड पर हमला किया, तो यह यहाँ था कि कोलत्तिरि वंश ने नीलेश्वर द्वारा शासित किया। विजयनगर साम्राज्य के पतन के दौरान, प्रशासनिक कार्य इक्करि नाय्क्कर द्वारा किया गया था। 1763 में, हैदर अली ने इक्करि नाय्क्कर के मुख्यालय बीदन्नूर पर विजय प्राप्त की। टीपू सुल्तान ने बाद में मालाबार को जीत लिया 1792 में श्रीरंगापट्टनम की संधि के अनुसार, अंग्रेजों ने तुलुनाड को छोड़कर अन्य क्षेत्रों पर कब्जा कर लिया था और टिपू की मृत्यु ब्रिटिशों ने शासित कर दी थी।

भाषाएंँ
-------

कासारगोड एक बहुभाषी क्षेत्र है। केरल की सीमा में स्थित कासारगोड, सात अलग-अलग भाषाओं से अधिक बोलता है। यद्यपि एक आधिकारिक भाषा के रूप में मलयालम इस्तेमाल किया जाता है। यहाँ लोगों कन्नड़, तुलु, कोंकणी, बारी, मराठी, कोर, तमिल और हिंदी बोलते हैं। कासारगोड संस्करण का मलयालम संस्करण समान है इस विशेष बोली को तुलु और कन्नड़ संप्रदायों के प्रभाव से बनाया गया था।

चित्रदीर्घा
-----------

कासरगोड रेलवे स्टेशन के समीप सीव्यू उद्यान
चंद्रगिरि सेतु

इन्हें भी देखें
---------------

* कासरगोड
* केरल
* केरल के जिले

सन्दर्भ
-------

1. ↑  "Lonely Planet South India & Kerala," Isabella Noble et al, Lonely Planet, 2017, ISBN 9781787012394
2. ↑  "The Rough Guide to South India and Kerala," Rough Guides UK, 2017, ISBN 9780241332894

| * दे
* वा
* सं
केरल के जिले |
| --- |
|  •  आलाप्पुड़ा जिला  •  एर्नाकुलम जिला  •  इडुक्की जिला  •  कन्नूर जिला  •  कासरगोड जिला  •  कोल्लम जिला  •  कोट्टयम जिला  •  कोड़िकोड जिला (कैलीकट)  •  तिरुवनन्तपुरम जिला (त्रिवेन्द्रम)  •  तृश्शूर जिला  •  पत्तनमतिट्टा जिला  •  पालक्काड जिला  (पालघाट)  •  मलप्पुरम जिला  •  वयनाडु जिला
 •  |
**कोरो** (Koro) भारत के उत्तर-पूर्वी राज्य अरुणाचल प्रदेश के पूर्व कमेंग ज़िले में बोली जाने वाली एक भाषा है। इसे बोलने वाले अधिकतर २० वर्ष से अधिक आयु के हैं, यानि नई पीढ़ी द्वारा कम बोली जाने के कारण यह संकटग्रस्त मानी जाती है। भाषावैज्ञानिकों के अनुसार यह सम्भवत: तिब्बती-बर्मी भाषा-परिवार कि सदस्य है, हालांकि यह पक्का नहीं है और सम्भव है कि यह किसी भी अन्य भाषा से सम्बन्धित न हो। कोरो-भाषी लोग आका (ह्रूसो) नामक समुदाय के साथ रहते हैं लेकिन इन दोनो की मातृभाषाएँ अलग हैं और उनके गिनती, शरीर के अंगो और अन्य प्रयोगों के बुनियादी शब्द तक एक-दूसरे से भिन्न हैं। कोरो और आका में शब्द-समानता केवल ९% की मापी गई है। कोरो के कई शब्द पास की तानी भाषाओं से मिलते हैं लेकिन इन दोनों में भिन्नताएँ भी बहुत हैं। कुछ विद्वानों ने यह सम्भावना प्रकट की है कि शायद इतिहास में कभी कोरो-भाषियों के पूर्वज ज़बरदस्ती कहीं और से दास बना कर लाए गए हों।

इन्हें भी देखें
---------------

* तानी भाषाएँ

सन्दर्भ
-------

1. ↑  Morrison, Dan "'Hidden' Language Found in Remote Indian Tribe" Archived 2013-05-27 at the Wayback Machine. *National Geographic Daily News*, October 5, 2010, Retrieved on October 5, 2010
2. 1 2  Schmid, Randolph E. "Undocumented language found hidden in India" Archived 2011-09-26 at the Wayback Machine. *Associated Press*. 5 अक्टूबर 2010

बाहरी कड़ियाँ
-------------

* कोरो भाषा की खोज और 'बानी' का संकट (प्रभात खबर)
* अरुणाचल की कोरो भाषा का रहस्य (तरकश)
* अरूणाचल में नई भाषा की खोज (पत्रिका)
* अरुणाचल में मिली दुर्लभ भाषा (बीबीसी हिंदी)
**काष्ठ कला** (Wooden Arts) एक हस्तकला है जो भारतीय राज्य राजस्थान में बहुत प्रसिद्ध है। काष्ठ को आम भाषा में लकड़ी कहा जाता है। इस कला में लोग लकड़ी पर विभिन्न प्रकार के कलाकारी वस्तुएं बनाते हैं।

**बस्सी** चित्तौड़गढ़ ज़िले का बस्सी *कस्बा* जो प्राचीन समय से काष्ठ कला के लिए प्रसिद्ध रहा है। बस्सी की काष्ठ क्ला के जन्म दाता **प्रभात जी सुतार** माने जाते हैं। इनके द्वारा सर्वप्रथम एक लकड़ी की गणगौर बनाई गई। जो लगभग आज से ३५५ साल पुरानी है।

खराद कला
--------

एक ही लकड़ी से निर्मित मूर्ति
उदयपुर की खराद कला लकड़ी को विभिन्न आकारों में ढ़ालने एवं बारीक गोल किनारियों के कार्य के लिए प्रसिद्ध है। खराद कला का इतिहास लगभग २५० वर्ष पुराना माना जाता है। महाराजा जगत सिंह ने मारवाड़ से इस शिल्प के कुछ कारीगरों को उदयपुर बुलाकर बसाया था। कालांतर में यहाँ बसे परिवारों की संख्या बढ़ती गई और इस खराद कला ने अपना स्थान प्रांत ,राष्ट्र और अंतर्राष्ट्रीय स्तर पर विकसित कर लिया। खराद कार्य में मुख्यतः **खिरनी की लकड़ी** का उपयोग किया जाता है। प्रारम्भ में शहरीकरण ,सरकारी प्रोत्साहन एवं बढ़ते बाजार के कारण यह व्यवसाय बहुत फला-फूला। इस लकड़ी के कार्य में उदयपुर ज़िले के लगभग दो हजार परिवार लगे हुए हैं। खिरनी की लकड़ी की कमी ,वांछित प्रशिक्षण एवं उच्च तकनीक के अभाव में यह कला अब धीरे-धीरे लुप्त  होने लगी है। लेकिन **हस्तकला विकास सहकारी समिति लिमिटेड, उदयपुर** द्वारा पिछले वर्षों से इस लुप्त होती कला को फिर से प्रकाश में लाने और इसे पुनः विश्व भर में प्रतिष्ठा दिलाने का काम हाथ में लिया है। 

उदयपुर हस्तकला विकास सहकारी समिति उदयपुर के अधीन **शिल्प संघ परियोजना ,नाई** का गठन किया गया है। शिल्प संघ परियोजना महिला शिल्पकारों ने अपने विकास हेतु खुद तैयार की है। नाबार्ड द्वारा इस योजना को गोद लेकर इसे क्रियान्वित किया जा रहा है। उदयपुर से १२ किलोमीटर दूर नाई गाँव में १६ जुलाई १९९६ को शिल्प संघ परियोजना का विधिवत शुभारम्भ हुआ था।

अन्य जानकारी
------------

प्राचीन तथा मध्यकालीन **काष्ठ** शिल्प के लिए वर्तमान में राजस्थान के डूंगरपुर ज़िले का **जेठाना गाँव** विख्यात है। इसके अलावा राज्य के बांसवाड़ा ज़िले का **चंदूजी का गढ़ा** तथा डूंगरपुरज़िले का बोडीगामा तीर-कमान के लिए काफी अच्छा प्रसिद्ध स्थल है। इन सबके अलावा चुरू ज़िला चन्दन की लकड़ी पर खुदाई के लिए विख्यात है। इसमें स्वर्गीय मालचंद बादाम वाले तथा उनके परिवार के सदस्य चौथमल नवरतनमल (पुत्र) और ओम प्रकाश, (प्रपोत्र) खासे विख्यात है।

चित्र दीर्घा
------------

* 
* 
* 
* 
* 
* 
* 
* 
* 
*

सन्दर्भ
-------

1. ↑  राजस्थान पत्रिका. "विलुप्त हो रही है काष्ठ कला". मूल से 17 सितंबर 2017 को पुरालेखित. अभिगमन तिथि 17 सितम्बर 2017.
2. ↑  दैनिक भास्कर. "हमारी काष्ठ कला को मिला राष्ट्रीय पुरस्कार". अभिगमन तिथि 17 सितम्बर 2017.
3. ↑  न्यूज़ 18. "दम तोड़ रही है काष्ठ शिल्प की कला, सरकार बेसुध ..." मूल से 17 सितंबर 2017 को पुरालेखित. अभिगमन तिथि 17 सितम्बर 2017.
4. ↑  दैनिक जागरण. "काष्ठ कला के हुनरमंद को मिला सम्मान". मूल से 17 सितंबर 2017 को पुरालेखित. अभिगमन तिथि 17 सितम्बर 2017.

इन्हें भी देखें
---------------

* काष्ठकारी (बढ़ईगीरी)
* उत्कीर्णन (wood carving)
* काष्ठकार्य सम्बन्धी संधियाँ

बाहरी कड़ियाँ
-------------

* बनारस की काष्ठ कला
* Carpenters - from the BLS Occupational Outlook Handbook
* Carpenters from Europe and beyond
* Woodworking plans and projects

सन्दर्भ
-------
**खाचरियावास** ग्राम सीकर से दक्षिण पूर्व दिशा में, सीकर से 65 किमी दूरी पर स्थित है। यह एक ग्राम पंचायत मुख्यालय है।

#### जनसंख्या आंकड़े

कुल परिवारों की संख्या 1127 है। गाँव में 0-6 आयु वर्ग के बच्चों की आबादी 977 है जो गाँव की कुल जनसंख्या का 14.33 % है। गाँव का औसत लिंग अनुपात 961 है जो राजस्थान राज्य के औसत 928 से अधिक है। जनगणना के अनुसार खाचरियावास के लिए बाल लिंग अनुपात 879 है, जो राजस्थान के औसत 888 से कम है।

#### अवस्थिति

सीकर से दक्षिण दिशा में 27.239863, 75.289339 निर्देशांक पर स्थित है। ग्राम का कुल क्षेत्रफल 1279 हेक्टेयर है।

#### इतिहास

खाचरियावास सीकर जिले की दांतारामगढ़ तहसील का एक गाँव है! यह एक मध्यम विकाशशील गाँव है ! इस गाँव को भैरो सिंह शेखावत,बिशनसिंह शेखावत,जितेंद्र सिंह शेखावत,राजेन्द्र सिंह शेखावत खाचरियावास और प्रताप सिंह खाचरियावास के गाँव के नाम से भी जान जाता है !

इस गाँव में हिन्दू और मुसलमान और जैन धर्मो के लोग निवास करते है! यहाँ पर लगभग सभी जातियों के लोग रहते है ! इस गाँव में सब से ज्यादा राजपुत जाति के लोग है, इसके अतिरिक्त जाट, ब्रह्मण, मीणा, हीर, रैगर, नायक, बलाई आदि जातियों के लोग रहते है !

यह गाँव मुख्यतया कृषि प्रधान गाँव है, गाँव की ज़मीन का ६० फ़ीसदी भाग मैदानी है और शेष भाग रेगिस्तानी है ! कृषि मैदान और रेगिस्तान दोनों भागो में की ज़ाती है ! गाँव के दक्षिणी भाग में एक छोटा जंगल है !

#### प्रमुख शिक्षण संस्थान

शिक्षा की दृष्टि से भी यह एक विकसित क्षेत्र है, इस गाँव में छह राजकीय प्राथमिक विद्यालय, एक राजकीय बालिका माध्यमिक विद्यालय, एक राजकीय उच्च माध्यमिक विद्यालय एवं चार निजी उच्च माध्यमिक विद्यालय है !

यहाँ एक विकसित राजकीय रेफेरल चिकित्सालय है ! यह अस्पताल आस-पास के क्षेत्र में सबसे बड़ा अस्पताल है, यहाँ पर अन्य सभी गाँवों के छोटे अस्पतालों से मरीज़ रेफर किये जाते है !

यातायात की यहाँ पर काफी अच्छी सुविधाए है ! जयपुर और सीकर का मिडवे होने से यहाँ पर रोडवेज़ और निजी बसों की अच्छी सुविधाए है सड़को की हालत भी अच्छी है !

मंदिरों एवं धार्मिक स्थल भी गाँव महत्वपूर्ण स्थान रखते है ! यहाँ मुख्यतया हनुमान जी, शिव जी और ठाकुर जी के मंदिर है !

#### अर्थव्यवस्था

#### इन्हे भी देखें

* खूड
* मुण्डवाड़ा
* मंढा
* कोछोर
* रेटा
* रलावता
* पचार

#### सन्दर्भ

1. ↑
2. ↑
3. ↑
**केलिप्सो** (Calypso) (/kəˈlɪpsoʊ/ *kə-LIP-soh*; यूनानी : *Καλυψώ*), शनि का प्राकृतिक उपग्रह है। यह 1980 मे डान पास्कु, पी कैनिथ सीडलमेन, विलियम ए बौम और डगलस जी क्युरी द्वारा भूआधारित प्रेक्षणों से खोजा गया तथा **S/1980 S 25** पदनाम से नवाजा गया (1980 में खोजा गया शनि का 25 वां उपग्रह)। बाद के महीनों में, कई अन्य छद्मवेषी प्रेक्षित हुए यथा **:** S/1980 S 29, S/1980 S 30, S/1980 S 32, और S/1981 S 2। 1983 में यह आधिकारिक तौर पर पौराणिक यूनानी पात्र केलिप्सो पर नामित हुआ था। यह **सेटर्न XIV** या **टेथिस C** तौर पर भी नामित है। 

केलिप्सो की कक्षा टेथिस की कक्षा के लगभग बराबर है और यह टेथिस के पीछे ६०० के अंश पर मौजूद रहते हुए शनि ग्रह की परिक्रमा करता रहता है। इस बात का पता सबसे पहले सीडेलमान ने १९८१ में लगाया।  टैलेस्टो (चंद्रमा) इसकी विपरीत दिशा में टेथिस से आगे ६०० के अंश पर मौजूद रहता है और दोनो के आगे आगे चलता है। टैलेस्टो और केल्पिसो को *टेथिस के ट्रोजन* या ट्रोजन चंद्रमा भी कहते हैं। कुल ४ ज्ञात ट्रोजन श्रेणी के चंद्रमाओं में दो ये ही हैं।

शनि के अन्य चंद्रमाओं की तरह ही केलिप्सो भी बेतरतीब आकार का है। यहाँ उंचे नीची खाईयाँ, सतह पर ढीली अव्यव्स्थित मिट्टी पाई जाती है जिसकी वजह से इसकी सतह को दूर से देखने पर यह चमकदार और मुलायम मालूम पडता है।

चित्रमाला
---------

* 13 फ़रवरी 2010 को ली गई एक और तस्वीर प्रवाह सदृश्य धवल आकृति दिखाते हुए
* 23 सितम्बर 2005 की कैसिनी छवि
* केलिप्सो, जैसा कि वॉयेजर 2 से देखा गया (अगस्त 1981)

सन्दर्भ
-------

1. 1 2  Thomas 2010.
2. ↑  Verbiscer French et al. 2007.
3. ↑  IAUC 3496.
4. ↑  IAUC 3549.
5. ↑  IAUC 3605.
6. ↑  IAUC 3593.
7. ↑  Seidelmann Harrington et al. 1981.
एक क्लोरोप्लास्ट की आंतरिक संरचनाएक क्लोरोप्लास्ट की आंतरिक संरचना
**केल्विन चक्र** , प्रकाश-स्वतंत्र प्रतिक्रिया, जैव सिंथेटिक चरण, अंधेरे प्रतिक्रिया या प्रकाश संश्लेषक कार्बन कमी (पीसीआर) चक्र है।  प्रकाश संश्लेषण रासायनिक प्रतिक्रियाएं हैं जो कार्बन डाइऑक्साइड और अन्य यौगिकों को ग्लूकोज में बदल देती हैं। ये प्रतिक्रियाएँ  स्ट्रोमा में होती हैं, थायलाकोइड झिल्ली के बाहर क्लोरोप्लास्ट का द्रव भरा क्षेत्र। ये प्रतिक्रियाएं उत्पादों ( एटीपी और एनएडीपीएच प्रकाश पर निर्भर प्रतिक्रियाओं को लेती हैं और उन पर आगे रासायनिक प्रक्रियाएं करती हैं। केल्विन चक्र पौधे के उपयोग के लिए शर्करा उत्पन्न करने के लिए प्रकाश निर्भर प्रतिक्रियाओं से एटीपी और एनएडीपीएच को कम करने वाली शक्तियों का उपयोग करता है। इन सबस्ट्रेट्स का उपयोग चरण-वार प्रक्रिया में शर्करा के उत्पादन के लिए कमी-ऑक्सीकरण प्रतिक्रियाओं की एक श्रृंखला में किया जाता है। कोई प्रत्यक्ष प्रतिक्रिया नहीं है जो सीओ 2 को एक चीनी में परिवर्तित करता है क्योंकि सभी ऊर्जा गर्मी में खो जाएगी। प्रकाश-स्वतंत्र प्रतिक्रियाओं के तीन चरण होते हैं, जिन्हें सामूहिक रूप से 'केल्विन चक्र' कहा जाता है: कार्बोक्सिलेशन, रिडक्शन प्रतिक्रियाएं, और रिबुलोज 1,5-बिस्फोस्फेट (आरयूबीपी) पुनर्जनन होता है ।

हालांकि इसे "डार्क रिएक्शन" कहा जाता है, केल्विन चक्र वास्तव में अंधेरे में या रात के समय नहीं होता है। ऐसा इसलिए है क्योंकि इस प्रक्रिया को कम नाडीपी की आवश्यकता होती है जो अल्पकालिक है और प्रकाश-निर्भर प्रतिक्रियाओं से आता है। अंधेरे में, पौधे बदले सुक्रोज को फ्लोएम से अपने स्टार्च पौधे के लिए ऊर्जा प्रदान करते हैं। केल्विन चक्र इस प्रकार होता है जब प्रकाश प्रकाश संश्लेषण (सी3 कार्बन निर्धारण, सी4 कार्बन निर्धारण, और  क्रैस्सुक्लासियन मेटबोलीस्म (कैंप) से स्वतंत्र होता है। सीएएम प्लांट्स हर रात अपने टीकों में मैलिक एसिड स्टोर करते हैं और इस प्रक्रिया को काम करने के लिए इसे दिन में छोड़ते हैं।

अन्य चयापचय मार्गों के लिए युग्मन
---------------------------------

इन प्रतिक्रियाओं को थाइलाकोइड इलेक्ट्रॉन परिवहन श्रृंखला के साथ निकटता से जोड़ा जाता है क्योंकि कार्बन डाइऑक्साइड को कम करने के लिए आवश्यक ऊर्जा एनएडीपीएच द्वारा फोटोसिस्टम I के दौरान  प्रकाश पर निर्भर प्रतिक्रियाओं में प्रदान की जाती है। फोटोरेस्पिरेशन  की प्रक्रिया, जिसे C2 चक्र के रूप में भी जाना जाता है, को कैल्विन चक्र से भी जोड़ा जाता है, क्योंकि यह रूबीस्को  एंजाइम की एक वैकल्पिक प्रतिक्रिया के परिणामस्वरूप होता है, और इसका अंतिम उपोत्पाद एक और ग्लिसराल्डिहाइड-3-P है ।

सन्दर्भ
-------

1. ↑  Silverstein, Alvin (2008). *Photosynthesis*. Twenty-First Century Books. पृ॰ 21. आई॰ऍस॰बी॰ऍन॰ 9780822567981.
2. ↑  Cushman, John C. (2001). "A plastic photosynthetic adaptation to arid environments". *Plant Physiology*. **127** (4): 1439–1448. PMC 1540176. PMID 11743087. डीओआइ:10.1104/pp.010818.

बाहरी संबंध
-----------

* The Biochemistry of the Calvin Cycle at Rensselaer Polytechnic Institute
* The Calvin Cycle and the Pentose Phosphate Pathway from *Biochemistry*, Fifth Edition by Jeremy M. Berg, John L. Tymoczko and Lubert Stryer. Published by W. H. Freeman and Company (2002).
यांत्रिकी में **लम्बवत अक्ष का प्रमेय** (perpendicular axis theorem) जड़त्वाघूर्ण निकालने का एक समीकरण है। यदि किसी पिण्ड का सम्पूर्ण द्रव्यमान केवल किसी एक समतल में स्थित हो तथा इस समतल में स्थित किन्ही दो परस्पर लम्बवत अक्षों के परित: उस पिण्ड का जड़त्वाघूर्ण ज्ञात हो तो इस प्रमेय का उपयोग करके इस समतल के लम्बवत किसी अक्ष के परित: उस पिण्ड का जड़त्वाघूर्ण निकाला जा सकता है। ये तीनों अक्ष उस तल में एकबिन्दुगामी भी होने चाहिये।

माना कि *X*, *Y*, एवं *Z* तीन परस्पर लम्बवत अक्ष हैं और बिन्दु *O* पर मिलते हैं; तथा-

* *IX* पिण्ड का *X* अक्ष के परित: जड़त्वाघूर्ण है;
* *IY* पिण्ड का *Y* अक्ष के परित: जड़त्वाघूर्ण है;
* *IZ* पिण्ड का *Z* अक्ष के परित: जड़त्वाघूर्ण है;

तो, लम्बवत अक्षों के प्रमेय के अनुसार,

{\displaystyle I\_{Z}=I\_{X}+I\_{Y}.}
इस नियम का प्रयोग समान्तर अक्ष का प्रमेय एवं स्ट्रेच नियम के साथ करने पर अनेकानेक स्थितियों में पिण्डों के जड़त्वाघूर्ण निकाले जा सकते हैं।[[ये दोनों अच्छ एक दूसरे को उस बिंदु पर काटते है जिसमें होकर लंब अच्छ गुज़रता है}}

इन्हें भी देखें
---------------

* समान्तर अक्ष का प्रमेय (Parallel axis theorem)
* जड़त्वाघूर्ण
* स्ट्रेच नियम (Stretch rule)
निर्देशांक: 28°43′23″N 77°11′49″E﻿ / ﻿28.723006°N 77.196892°E﻿ / 28.723006; 77.196892. 

**कोरोनेशन पार्क**  में निरंकारी सरोवर के पास बुराड़ी रोड पर स्थित एक पार्क है दिल्ली , भारत । पार्क को कभी-कभी कोरोनेशन मेमोरियल के रूप में जाना जाता है; यह 1877 के दिल्ली दरबार का स्थल था जब रानी विक्टोरिया को भारत की महारानी घोषित किया गया था । बाद में इसका उपयोग 1903 में किंग एडवर्ड सप्तम के अभिगमन का जश्न मनाने के लिए किया गया , और अंत में, यह यहाँ था कि भारत के सम्राट के रूप में राजा जॉर्ज पंचम के राज्याभिषेक की याद में 12 दिसंबर 1911 को वेस्टमिंस्टर एबे में उनके राज्याभिषेक के बाद, दरबार की शुरुआत हुई। जून 1911 में। इस अंतिम समारोह में सभी थेरियासतों में उपस्थिति। दिल्ली में कोरोनेशन पार्क में विशाल खुले मैदान में कोरोनेशन दरबार आयोजित करने का निर्णय मुगल साम्राज्य की पूर्व राजधानी के रूप में दिल्ली के ऐतिहासिक महत्व पर जोर देने के लिए एक कदम था । 

इसके अलावा, कोरोनेशन पार्क में किंग जॉर्ज पंचम की सबसे बड़ी और ऊंची मूर्ति है । नई दिल्ली के केंद्र में इंडिया गेट के सामने एक साइट से 1960 के दशक के मध्य में मूर्ति को यहां स्थानांतरित किया गया था । यह 1911 के दरबार को याद करने वाले कोरोनेशन मेमोरियल नामक ओबिलिस्क के विपरीत है , जब जॉर्ज पंचम ने नई राजधानी नई दिल्ली के लिए आधारशिला रखी थी।

संदर्भ
------
निर्देशांक: 28°29′20″N 16°18′59″W﻿ / ﻿28.48889°N 16.31639°W﻿ / 28.48889; -16.31639

  

**ला लागुना बड़ा गिरजाघर** (स्पैनिश: Santa Iglesia Catedral de San Cristóbal de La Laguna) स्पेन के तेनरीफ़ प्रान्त में स्थित एक रोमन कैथोलिक गिरजाघर है। ये 1904ई. में बन्नी शुरू हुई 1915ई. में बन कर तैयार हो गई थी। ये गिरजा विरजिन ऑफ रेमेडीस को समर्पित है। ये कैनरी द्वीपसमूह का सबसे म्हत्न्पूर्ण गिरजाघर है।

ये सान क्रिसतोबल दे ला लागुना शहर में स्थित है। इसमें अलोंसो फेर्नान्देस दे लुगो के निशान हैं, जिसने इस द्वीपसमूह को जीता और शहर की नीव रखी थी। गिरजाघर शहर के इतिहासिक केंद्र में स्थित है, जिसे 1999ई. में यूनेस्को ने विशव विरासत स्थलों में शामिल किया था। इसका सबसे महतवपूर्ण हिस्सा इसका आगे का हिस्सा है, जो नवक्लासिकी शैली में बना है।

इतिहास
------

1511 ई. में जहां इस जगह अब गिरजाघर बना हुआ है जहाँ एक झोपड़ी बनी हुई थी। यहाँ गुन्चेस का कब्रिस्तान भी मौजूद था। बाद में यहाँ 1515ई. में विरजिन ऑफ रेमेडीस को समरपित, मुदेजन शैली में, एक चैपल बनाई गई। इसका टावर 1618 ई. में बनाया गया। ये चैपल 1819ई. में एक गिरजाघर बना।

इसका अब का मौजूदा ढांचा 1904 ई. से 1915 ई. के बीच में नवगोथिक शैली में बनाया गया।

गैलरी
-----

* Interior of the cathedral.Interior of the cathedral.
* Altarpiece baroque of the Virgin of the Remedies.Altarpiece baroque of the Virgin of the Remedies.
* Tomb of Alonso Fernández de Lugo, conqueror of the island and city founder.Tomb of Alonso Fernández de Lugo, conqueror of the island and city founder.
* Dome of the Cathedral.Dome of the Cathedral.
* Marble pulpit, designed by Pasquale Bocciardo.Marble pulpit, designed by Pasquale Bocciardo.
* Tabernacle of the main altar.Tabernacle of the main altar.

बाहरी कड़ियाँ
-------------

|  |  |
| --- | --- |
|  | **Catedral de Nuestra Señora de los Remedios (San Cristóbal de La Laguna)** से संबंधित मीडिया विकिमीडिया कॉमंस पर उपलब्ध है।  |

सन्दर्भ
-------

1. ↑  "Historia de la Diócesis Nivariense – in Spanish". मूल से 17 दिसंबर 2009 को पुरालेखित. अभिगमन तिथि 22 अक्तूबर 2014.
बाली के लोककथाओं में, स्थानीय रूप से **लयाक का** उच्चारण: [*Leak*]</img> उड़ते हुए सिर के रूप में एक पौराणिक आकृति है जिसकी अंतड़ियाँ ( हृदय, फेफड़े, यकृत, आदि) अभी भी जुड़ी हुई हैं। कहा जाता है कि लेयाक अपने बच्चे या नवजात बच्चे का खून चूसने के लिए गर्भवती महिला को खोजने की कोशिश कर रही है। तीन प्रसिद्ध लेयाक, दो मादा और एक पुरुष हैं।

Leyaks मनुष्य हैं जो काले जादू का अभ्यास कर रहे हैं और नरभक्षी व्यवहार करते हैं। उनकी मालकिन "लेयाक की रानी" है, जो *रंगदा* नामक एक विधवा-चुड़ैल है, जो सार्वजनिक अनुष्ठानों में एक प्रमुख भूमिका निभाती है। उसका मुखौटा गाँव के मृत्यु मंदिर में रखा जाता है और उसके मंदिर के त्योहारों के दौरान उसकी परेड की जाती है। लेयकों के अलावा, राक्षसों को रंगडा के अनुयायी कहा जाता है।

लेयाक के बारे में कहा जाता है कि वे कब्रिस्तानों में घूमते हैं, लाशों को खाते हैं, खुद को जानवरों में बदलने की शक्ति रखते हैं, जैसे कि सूअर, और उड़ते हैं। सामान्य लेयाक रूप में, कहा जाता है कि उनके पास असामान्य रूप से लंबी जीभ और बड़े नुकीले होते हैं। दिन के उजाले में वे एक साधारण इंसान के रूप में दिखाई देते हैं, लेकिन रात में उनके सिर और अंतड़ियां उनके शरीर से अलग हो जाती हैं और उड़ जाती हैं। कभी-कभी घर की सजावट के लिए लेयाक मूर्तियों (एक बहुत लंबी जीभ और तेज नुकीले सिर) को दीवार पर लटका दिया जाता है।

व्यवहार में, बाली के लोग कभी-कभी Leyaks को कुछ बीमारी या मौतों का श्रेय देते हैं। एक *बालियान* (बाली के पारंपरिक चिकित्सक ) मौत के लिए जिम्मेदार जादू टोने की पहचान करने के लिए एक सत्र आयोजित करेगा। सत्र के दौरान, मृतकों की आत्मा प्रत्यक्ष या अप्रत्यक्ष रूप से उनके हमलावर को इंगित करेगी। हालांकि, पीड़ित के रिश्तेदारों या परिवार द्वारा प्रतिशोध की सलाह आमतौर पर इसके खिलाफ दी जाती है, और लोगों को सलाह दी जाती है कि वे कोई भी कार्रवाई आत्माओं पर छोड़ दें। इसलिए, परिवार और रिश्तेदारों के संदेह और भय की पुष्टि की जाती है, लेकिन मरहम लगाने वालों द्वारा चुड़ैल से बदला लेने को हतोत्साहित किया जाता है।
**लाला मासिया**,  एफसी बार्सिलोना की युवा अकादमी के लिए इस्तेमाल किया जाने वाला शब्द है। अकादमी में 300 से अधिक युवा खिलाड़ी शामिल हैं। यह बार्सिलोना की यूरोपीय सफलता में एक महत्वपूर्ण कारक रहा है, और 2000 के दशक की शुरुआत में कई विश्व स्तर के खिलाड़ियों का उत्पादन किया।

2010 में, ला मासिया पहली युवा अकादमी बन गई जिसने एक ही वर्ष में बैलन डी'ओर के लिए सभी तीन फाइनलिस्टों को प्रशिक्षित किया: एंड्रेस इनिएस्ता, लियोनेल मेस्सी और ज़ावी । 

ला मासिया एफसी बार्सिलोना की फुटबॉल प्रशिक्षण सुविधाओं का भी नाम है, जो मूल रूप से बार्सिलोना के लेस कॉर्ट्स जिले में कैंप नोउ के पास स्थित है। मूल इमारत अपने आप में एक प्राचीन देश का निवास था ( कातालान में: मासिया ) 1702 में बनाया गया था, और 1957 में कैंप नोउ का उद्घाटन होने के बाद, इमारत को फिर से तैयार किया गया और क्लब के सामाजिक मुख्यालय के रूप में उपयोग के लिए बढ़ाया गया। क्लब के क्रमिक विस्तार के साथ, भवन मुख्यालय के लिए बहुत छोटा हो गया, और 20 अक्टूबर 1979 को, ला मासिया को बार्सिलोना के बाहर के युवा खिलाड़ियों के लिए एक छात्रावास में बदल दिया गया। 30 जून 2011 को, मासिया भवन ने अकादमी के खिलाड़ियों को आवास देना बंद कर दिया। एक साधारण समारोह में, दरवाजे बंद कर दिए गए और सीयूटेट एस्पोर्टिवा जोन गैम्पर ने खिलाड़ियों के लिए आवासीय केंद्र का कार्य संभाला।

1. ↑  Price, Sean (6 July 2010). "School of Soccer Champions". Scholastic. मूल से 11 सितंबर 2018 को पुरालेखित. अभिगमन तिथि 20 August 2010.
2. ↑  totalbarca.com, It’s an all Barça affair at FIFA Ballon d’Or Archived 10 दिसम्बर 2010 at the Wayback Machine
साइबेरिया के एक जगह पर खकासी लीपी में बनाई ग्र्फिटी

**ख़कास​** (रूसी: Хакас, अंग्रेज़ी: Khakas) रूस के साइबेरिया क्षेत्र में स्थित ख़कासिया गणतंत्र में ख़कास लोगों द्वारा बोली जाने वाली एक तुर्की भाषा है। ख़कास लोगों की आबादी लगभग ७५,००० है, जिनमें से २०,००० ख़कास​ भाषा बोलते हैं। सभी ख़कास​ बोलने वाले द्विभाषीय हैं और ख़कास​ के साथ-साथ रूसी भाषा भी बोलते हैं। पारम्परिक रूप से ख़कास​ कई उपभाषाओं में विभाजित है और वे अलग-अलग ख़कास​ क़बीलों द्वारा बोली जाती हैं, जैसे कि साग़य​, क़ाचा, क़िज़िल, कोयबल, बेल्तिर, इत्यादि​। केमेरोवो ओब्लास्त के शोर लोगों की शोर भाषा भी आजकल ख़कास​ की ही एक उपभाषा समजी जाती है। ख़कास​ बोलने वाले अक्सर अपने आप को 'तादार' या 'तातार' कहते हैं, लेकिन ध्यान दें कि इससे तात्पर्य साइबेरियाई तातार और साइबेरियाई तातार भाषाएँ है, जो तातार लोग और तातार भाषा से काफ़ी भिन्न है।

नाम का उच्चारण
--------------

'ख़कास' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

इन्हें भी देखें
---------------

* ख़कासिया
* तुर्की भाषाएँ

सन्दर्भ
-------

1. ↑  Historical Dictionary of the Russian Federation Archived 2014-10-02 at the Wayback Machine, Robert A. Saunders, Vlad Strukov, pp. 307, Scarecrow Press, 2010, ISBN 978-0-8108-5475-8, *... The Khakas language, which was developed in its literary form after the 1917 Bolshevik Revolution, is a member of the Northeastern (Siberian) Turkic family, related to Yakut and Tuvan ...*
मध्य मंगोलिया में स्थित ख़ानगई पर्वत
ख़ानगई पर्वतों के बीच तेरख़िइन त्सगाआन झील
**ख़ानगई पर्वत** (मंगोल: Хангайн нуруу, अंग्रेज़ी: Khangai Mountains) मध्य मंगोलिया में स्थित एक पर्वत शृंखला है। यह मंगोलिया की राजधानी उलान बतोर से लगभग ४०० किमी पश्चिम पर स्थित है। ख़ानगई के पहाड़ अल्ताई पर्वतों से पूर्व में और सायन पर्वतों से दक्षिण की तरफ़ हैं।

५०० किमी तक चलने वाली ख़ानगई शृंखला का सबसे ऊँचा पहाड़ लगभग ४,००० मीटर लम्बा ओतगोनतेंगर (Отгонтэнгэр, Otgontenger) है। इन पहाड़ों से ओरख़ोन, सेलेंगे, इदर और ज़वख़ान नदियाँ निकलती हैं और इसी क्षेत्र में ओरोग और बोओन झीलें भी स्थित हैं। पश्चिम में यह पर्वत ख़त्म होते हैं और महान झील द्रोणी शुरू होती है।

नाम का उच्चारण
--------------

'ख़ानगई' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

इन्हें भी देखें
---------------

* अल्ताई पर्वत
* सायन पर्वत
* मंगोलिया

सन्दर्भ
-------

1. ↑  Historical dictionary of Mongolia, Alan J. K. Sanders, Scarecrow Press, 2010, ISBN 978-0-8108-6191-6, *... KHANGAI. Mountains situated in central Mongolia, extending for some 500 kilometers across eastern Zavkhan, northern Bayankhon-gor, Arkhangai, and Övörkhangai Provinces. The highest peak is Otgontenger ...*
रूस के नक़्शे में ख़ाबारोव्स्क क्राय की स्थिति (लाल रंग में)
**ख़ाबारोव्स्क क्राय** (रूसी: Пе́рмский край) रूस के सुदूर-पूर्वी भाग में स्थित एक 'क्राय' का दर्जा रखने वाला संघीय खंड है। इसका अधिकतर क्षेत्र अमूर नदी के जलसम्भर के निचले हिस्से में आता है, हालांकि इसमें ओख़ोत्स्क सागर के किनारे लगा एक विस्तृत पहाड़ी इलाक़ा भी शामिल है। सन् २०१० में की गई एक जनगणना के अनुसार इसकी आबादी १३,४३,८६९ थी। इस क्राय का क्षेत्रफल ७,८८,६०० वर्ग किलोमीटर है। इसकी राजधानी ख़ाबारोव्स्क शहर है। मूल तौर पर यहाँ एवेंक, नेगिदाल, उल्च, ओरोच और उदेगे जैसी तुन्गुसी जातियाँ और निव्ख़ जैसी जनजातियाँ रहती थीं।

दृश्य
-----

* ख़ाबारोव्स्क शहर में लेनिन चौक
* (विमान से) कोम्सोमोल्स्क शहर से उत्तर के पहाड़
* इमेनी पोलिनी ओसिपेंको गाँव के बाहर
* अमूर नदी

इन्हें भी देखें
---------------

* ख़ाबारोव्स्क
* अमूर नदी
* ओख़ोत्स्क सागर
* साइबेरिया
* रूस के क्राय

सन्दर्भ
-------

1. ↑  Historical dictionary of the Russian Federation Archived 2014-10-02 at the Wayback Machine, Robert A. Saunders, Vlad Strukov, Scarecrow Press, 2010, ISBN 978-0-8108-5475-8
2. ↑  Anthropology of the North Pacific Rim, William W. Fitzhugh, Valérie Chaussonnet, Smithsonian Institution Press, 1994, ISBN 978-1-56098-202-9
| **ख़कासिया गणतंत्रРеспублика Хакасия (रूसी)Хакасия Республиказы (ख़कास)** |
| --- |
|  |
| सूचना |
| **राजधानी** : | अबाकान (Абака́н, Abakan) |
| **क्षेत्रफल** : | ६१,९०० किमी² |
| **जनसंख्या**(२०१०): • घनत्व : | ५,३२,४०३ ८.६/किमी² |
| **उपविभागों के नाम:** | ज़िले और शहरी क्षेत्र |
| **उपविभागों की संख्या:** | ८ ज़िले और ५ शहर क्षेत्र |
| **मुख्य भाषा(एँ):** | रूसी और ख़कास |

**ख़कासिया गणतंत्र** (रूसी: Респу́блика Хака́сия, रॅस्पुब्लिका ख़कासिया; ख़कास: Хакасия Республиказы, अंग्रेज़ी: Khakassia) गणतंत्र का दर्जा रखने वाला रूस का एक राज्य है। यह दक्षिण-मध्य साइबेरिया क्षेत्र में स्थित है। इसकी राजधानी अबाकान (Абака́н, Abakan) नामक शहर है। इस गणतंत्र का नाम ख़कास नामक तुर्की जाति पर पड़ा है और यहाँ रूसी भाषा के साथ-साथ ख़कास भाषा को भी सरकारी मान्यता प्राप्त है।

खाकास स्वशासित प्रदेश जिसकी स्थापना १९३० में की गई थी। यह मध्य साइबेरिया में क्रास्नायार्स्क प्रदेश के आगे उत्तरपूर्व स्थित २३,९७३ वर्गमील का भूभाग है। केमेरोवा और ओरियो के स्वशासित प्रदेश इसके दक्षिण ओर केमेरोवा प्रदेश पश्चिम में हैं। इसमें येनिसे नदी की सहायिका अबाकान नदी बहती है और आगे चल कर भिनुसिंस्क काठे से गुजरती हुई इसकी पूर्वी सीमा निर्धारित करती है। इस प्रदेश का ६० प्रतिशत भूभाग टैगा वन्य प्रदेश है। लकड़ी नदी द्वारा बहाकर अबाकान पहुँचाया जाता है वहाँ अनेक आरा मिलें हैं। काँठे के भीतर भेंड़ और दुग्ध पशुपालन होता है। पहले भिनुसिंस्क के काँठे में घोड़े आदि पशु स्वतंत्र विचरण किया करते थे। किंतु अब वहाँ गेहूँ, जौ और जई की खेती होती है। यहाँ के ५२ प्रतिशत तुर्क-मंगोल संकर जाति के खाकासी लोग हैं जो किसी समय घुमंतू थे।

इतिहास
------

यह इलाक़ा प्राचीनकाल में किरगिज़ लोगों की मातृभूमि थी लेकिन १३वीं सदी में मंगोल साम्राज्य द्वारा हराए जाने के बाद अधिकतर किरगिज़ लोग मध्य एशिया में आधुनिक किरगिज़स्तान के क्षेत्र में जा बसे। जो किरगिज़ नहीं गए वहीँ आधुनिक ख़कासी लोगों के पूर्वज थे। १७वीं सदी में रूसी साम्राज्य इस क्षेत्र में फैल गया और सोवियत संघ बनाने के बाद यह इलाक़ा उसमें शामिल हो गया। यहाँ बहुत से रूसी लोग आ बसे और अब केवल १२% आबादी ख़कास नस्ल की है।

अर्थव्यवस्था
------------

ख़कासिया में कोयले और अन्य खनिजों की खाने हैं और साथ-साथ यहाँ के वनों से लकड़ी का उत्पादन भी बहुत होता है। यही इस गणतंत्र के मुख्य उद्योग हैं।

ख़कासिया के कुछ नज़ारे
----------------------

* एक दृश्य
* प्राचीन मानवकृत शिला पर बैठी चील
* कज़ानोवका गाँव के पास एक शिला
* साफ़्रोनोव गाँव के पास शिला
* साफ़्रोनोव गाँव के पास शिला
* अस्कीज़ शहर के पास सूर्यास्त
* सरसों के खेत

इन्हें भी देखें
---------------

* साइबेरिया
* रूस के गणतंत्र
* रूस

सन्दर्भ
-------

1. ↑  Historical Dictionary of the Russian Federation Archived 2014-10-02 at the Wayback Machine, Robert A. Saunders, Vlad Strukov, pp. 307, Scarecrow Press, 2010, ISBN 978-0-8108-5475-8
**ख्याल** या **ख़याल** भारतीय संगीत का एक रूप है। वस्तुत: यह ध्रुपद का ही एक भेद है। अंतर केवल इतना ही है कि ध्रुपद विशुद्ध भारतीय है। ख्याल में भारतीय और फारसी संगीत का मिश्रण है।

परिचय
-----

इसका आरंभ कब हुआ यह निश्चित रूप से ज्ञात नहीं है। कहा जाता है कि प्राचीन काल में प्रबंध और रूपक, दो प्रकार की गान शैली प्रचलित थी। प्रबंध शैली से ध्रुपद का विकास हुआ और रूपक से ख्याल और ठुमरी का। अमीर खुसरो ने ख्याल गायकी का परिशोधन किया। चौदहवीं शती में जौनपुर के सुल्तान हुसेन शाह ने ख्याल के विशेष प्रोत्साहित किया। किंतु उनके पश्चात्‌ यह उपेक्षित सा ही रहा। 18वीं शती में मुगल सम्राट् मुहम्मद शाह के समय में इसकी पुन: पूछ हुई। उनके दरबार में सदारंग और अदारंग नामक दो गायक बंधु थे जो तानसेन के वंशज कहे जाते हैं। इन लोगों ने हजारों की संख्या में ख्याल की रचना की और अपने शिष्यों में उनका प्रसार किया। किंतु आश्चर्य की बात यह है कि इन दोनों गायकों ने स्वयं कभी नहीं गाया और न अपने वंशजों को ही गाने की अनुमति दी। इस कारण ख्याल की गणना शास्त्रीय संगीत के अंतर्गत नहीं की जाती। इसके बावजूद उनके शिष्यों ने ख्याल को लोकप्रियता प्रदान की। ख्याल के प्रचार प्रसार से जिन गायकों को ख्याति प्राप्त हुई है उनमें कुछ उल्लेखनीय हैं-भातखंडे, विष्णु दिगंबर पलुस्कर, उस्ताद करीम खाँ, उस्ताद फैयाज खाँ।

**मारवाड़ी** ख्याल को समान्यतया डिंगल भाषा में लिखा जाता था।

विलंबित और द्रुत ख्याल के दो प्रकार हैं। जिस ख्याल की रचना ध्रुपद शैली पर होती है वह विलंबित लय और तिलवाड़ा, झुमरा, झाड़ा चौताल अथवा एक ताल में गाया जाता है। इसे बड़ा ख्याल कहते हैं। जो ख्याल चपल चाल से त्रिताल, एक ताल अथवा झपताल में गाया जाता है वह द्रुत ख्याल है; उसे छोटा ख्याल भी कहते हैं। बड़े ख्याल की रचना सदारंग और अदारंग ने की थी। उनसे पहले शास्त्रीय संगीत के रूप में ध्रुपद-धमार और छोटा ख्याल गाया जाता था। आजकल महफिलों में गायक पहले बड़ा ख्याल उसके बाद छोटा ख्याल, दोनों गाते हैं। ख्याल गायकी के कितने ही घराने और उनमें प्रत्येक के गाने का ढंग अपना अपना है।

ख्याल के अस्थायी और अंतरा दो भाग हैं। गायक पहले बंदिश बाँधकर आलाप और तान द्वारा स्वर का विस्तार करता है और फिर धीरे-धीरे राग की इमारत उभारता है। जो गायक अपनी प्रतिभा द्वारा ख्याल की कल्पनापूर्ण सजावट करने की क्षमता रखता है वही ख्याल का श्रेष्ठ गायक माना जाता है। ख्याल का मुख्य रस सामान्यत: विप्रलंभ श्रृंगार है।

इन्हें भी देखें
---------------

* ख्याल (मालवी गीत)

1. ↑  Jr, Dr Cecil Thomas Ault (2017-02-09). *Folk Theatre of Rajasthan: Introducing Three Marwari Khyal Plays Translated into English* (अंग्रेज़ी में). Partridge Publishing. आई॰ऍस॰बी॰ऍन॰ 978-1-4828-8816-4.
**ख़ाचीतरख़ान** (तातार: Хаҗитархан, अंग्रेज़ी: Xacitarxan) या **हाजी तरख़ान** (Haji Tarkhan) दक्षिण-पूर्वी यूरोप में वोल्गा नदी के किनारे बसा एक मध्यकालीन शहर था जो आधुनिक आस्त्राख़ान शहर से १२ किमी उत्तर में स्थित था। इस नगर का ज़िक्र ऐतिहासिक वर्णनों में सबसे पहले सन् १३३३ ईस्वी में मिलता है और १३वीं और १४वीं शताब्दियों में यह सुनहरे उर्दू ख़ानत का एक अहम व्यापारिक और राजनैतिक केंद्र था। १३९५ में तैमूर में इसे जलाकर नष्ट कर दिया लेकिन इसका पुनर्निर्माण हुआ और १४५९ में यह आस्त्राख़ान ख़ानत की राजधानी बना। १५४७ में इसपर क्राइमियाई ख़ानत के साहिब गिरेय (Sahib Giray) नामक ख़ान का क़ब्ज़ा हो गया। १५५६ में इसे रूस के त्सार इवान भयानक (Ivan the Terrible) ने हमला करके जला डाला। अब इस से कुछ दूर पर आधुनिक रूस का आस्त्राख़ान शहर है।

नाम का उच्चारण
--------------

'ख़ाचीतरख़ान' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है। तातार भाषा और रूसी भाषा में कभी-कभी इसे 'ख़ाझ़ीतरख़ान' भी उच्चारित किया जाता है। इसमें बिंदु वाले 'झ़' के उच्चारण पर भी ध्यान दें, क्योंकि यह 'झ', 'ज' और 'ज़' से अलग है और अंग्रेज़ी के 'टेलिविझ़न' (television) और 'मेझ़र' (measure) शब्दों में आने वाली 'झ़' की ध्वनि है।

इन्हें भी देखें
---------------

* आस्त्राख़ान
* तातार लोग
* वोल्गा नदी

सन्दर्भ
-------

1. ↑  Entry for 'Хаҗитархан', *Tatar Encyclopedia* (in Russian), Mansur Khasanov (editor), Institute of Tatar Encyclopedia, Academy of Sciences of the Republic of Tatarstan, 2002.
**रक्त** 2004 में बनी हिन्दी भाषा की फिल्म है। इस फिल्म का निर्माण सुनील शेट्टी और निर्देशन महेश मांजरेकर ने किया था। इस फिल्म में बिपाशा बसु, संजय दत्त और सुनील शेट्टी ने मुख्य किरदार निभाया है। इस फिल्म को 3 सितम्बर 2004 में सिनेमाघरों में प्रदर्शित किया गया था।

कहानी
-----

ये कहानी दृष्टि नायर (बिपाशा बसु) की है, जिसके पास किसी का भी भविष्य देखने की शक्ति होती है। वो मानव (अभिषेक बच्चन) से प्यार करते रहती है, लेकिन उनका रिश्ता टूट जाता है और मानव किसी दूसरे शहर में रहने चले जाता है। दृष्टि भी एक छोटे से गाँव में रहने चले जाती है, वहाँ उसकी मुलाक़ात मोहित (सुनील शेट्टी) से होती है। मोहित एक कार मैकेनिक होता है, जिसे बचपन से ही कई सालों तक अपने पिता के अत्याचार सहने के कारण मानसिक चिकित्सा की जरूरत पड़ती है। मोहित दिल ही दिल में दृष्टि से प्यार करने लगता है, पर इस बारे में दृष्टि को कोई अंदाजा नहीं होता है। वो तास के पत्तों से लोगों का भविष्य देखने का काम करते रहती है और एक दिन उसकी मुलाक़ात रिया त्रेहन (नेहा धूपिया) से होती है, वो उससे मदद मांगती है। उसका पति सनी (डीनो मोरिया) कई बार उसे मारते रहता है। रिया इस बारे में दृष्टि से मदद मांगती है और दृष्टि मदद का वादा भी कर देती है। एक दिन दृष्टि का बेटा घर आता है, जिसे सनी उसकी माँ को चूड़ेल कह कर परेशान करते रहता है।

सनी अचानक घर आ कर उसके घर में तोड़फोड़ करता है और दृष्टि को रिया से दूर रहने को भी कहता है। मोहित को इस बारे में जब पता चलता है तो मोहित और सनी के बीच छोटी सी लड़ाई होती है और कई दिन तक सनी उसके आसपास नजर नहीं आता है। दृष्टि खुशी से अपनी जिंदगी बिताते रहती है कि एक दिन मेयर राजा बहादुर सिंह (शरत सक्सेना) की बेटी, नताशा (अमृता अरोड़ा) लापता हो जाती है। उसका मंगेतर राहुल (संजय दत्त) उससे मदद मांगने आता है। राहुल उसके बेटे के विद्यालय का प्राचार्य होता है, इस कारण वो मदद करने को राजी हो जाती है। दृष्टि को जल्द ही दिखाई देता है कि नताशा की मौत नदी के दूसरे ओर हुई है। दृष्टि ये बात राहुल को बताती है और पुलिस को वहाँ नताशा का शव मिलता है। 

इसके बाद पता चलता है कि वो नदी और आसपास का इलाका सनी का है और नताशा के हत्या का मामला एसीपी रणबीर सिंह (रजत बेदी) को मिलता है। उसे दृष्टि के भविष्य देखने वाली शक्ति पर कोई भरोसा नहीं होता है और उसे ये भी लगता है कि सनी असल हत्यारा नहीं है, और बाद में ये बात सच साबित होती है और सनी बेकसूर निकलता है। नताशा को मारने वाला राहुल निकलता है, जिसे बाद में गिरफ्तार कर लिया जाता है।

कलाकार
------

* बिपाशा बसु — दृष्टि नायर
* संजय दत्त — राहुल
* सुनील शेट्टी — मोहित
* डीनो मोरिया — सुनील (सनी)
* शरत सक्सेना — मेयर राजा बहादुर
* नेहा धूपिया — रिया त्रेहन
* अमृता अरोरा — नताशा
* रजत बेदी — एसीपी रणबीर सिंह
* पायल रोहतगी — तान्या
* बीना
* सचिन खेडेकर — सनी का वकील
* शिवाजी साटम — दृष्टि के पिता
* शशि कला — दृष्टि की दादी

विशेष उपस्थिती
* अभिषेक बच्चन — मानव
* याना गुप्ता

संगीत
-----

बाहरी कड़ियाँ
-------------

* *रक्त*  इंटरनेट मूवी डेटाबेस पर
**रघुवीर नारायण** (३१ अक्टूबर १८८४ - १ जनवरी १९५५) हिन्दी साहित्यकार तथा भारतीय स्वतंत्रता संग्राम के सेनानी थे। उनके द्वारा रचित 'बटोहिया' नामक भोजपुरी राष्टीय गीत को पूर्वी भारत में "वन्दे मातरम्" के बराबर सम्मान मिला। जन-जागरण गीत की तरह गाया जाने वाला यह गीत पूर्वी लोकधुन में लिखा गाया है।

जीवन परिचय
----------

रघुवीर नारायण का जन्म बिहार के सारण जिले के दहियावां गाँव में हुआ था। उनके पिताजी का नाम जगदेव नारायण था। 

उनकी विद्यालयी शिक्षा जिला विद्यालय, छपरा में हुई। उन्होने पटना कॉलेज से प्रतिष्ठा के साथ स्नातक किया। १९४० के बाद उन्होने पूर्ण संन्यासी जीवन जिया।

बटोहिया
-------

सुंदर सुभूमि भैया भारत के देसवा से
मोरे प्राण बसे हिम-खोह रे बटोहिया ।
एक द्वार घेरे रामा हिम-कोतवलवा से
तीन द्वार सिंधु घहरावे रे बटोहिया ॥
जाहु-जाहु भैया रे बटोही हिंद देखी आउ
जहवां कुहुंकी कोइली बोले रे बटोहिया।
पवन सुगंध मंद अगर चंदनवां से
कामिनी बिरह-राग गावे रे बटोहिया॥
बिपिन अगम घन सघन बगन बीच
चंपक कुसुम रंग देबे रे बटोहिया ।
द्रुम बट पीपल कदंब नींब आम वॄ‌छ
केतकी गुलाब फूल फूले रे बटोहिया॥
तोता तुती बोले रामा बोले भेंगरजवा से
पपिहा के पी-पी जिया साले रे बटोहिया ।
सुंदर सुभूमि भैया भारत के देसवा से
मोरे प्रान बसे गंगा धार रे बटोहिया॥
गंगा रे जमुनवा के झिलमिल पनियां से
सरजू झमकी लहरावे रे बटोहिया ।
ब्रह्मपुत्र पंचनद घहरत निसि दिन
सोनभद्र मीठे स्वर गावे रे बटोहिया॥
उपर अनेक नदी उमड़ी घूमड़ी नाचे
जुगन के जदुआ जगावे रे बटोहिया ।
आगरा प्रयाग काशी दिल्ली कलकतवा से
मोरे प्रान बसे सरजू तीर रे बटोहिया ॥
जाउ-जाउ भैया रे बटोही हिंद देखी आउ
जहां ऋषि चारो बेद गावे रे बटोहिया ।
सीता के बीमल जस राम जस कॄष्ण जस
मोरे बाप-दादा के कहानी रे बटोहिया ॥
ब्यास बालमीक ऋषि गौतम कपिलदेव
सूतल अमर के जगावे रे बटोहिया ।
रामानुज-रामानंद न्यारी-प्यारी रूपकला
ब्रह्म सुख बन के भंवर रे बटोहिया ॥
नानक कबीर गौर संकर श्रीरामकॄष्ण
अलख के गतिया बतावे रे बटोहिया ।
बिद्यापति कालीदास सूर जयदेव कवि
तुलसी के सरल कहानी रे बटोहिया ॥
जाउ-जाउ भैया रे बटोही हिंद देखि आउ
जहां सुख झूले धान खेत रे बटोहिया ।
बुद्धदेव पॄथु बिक्रमा्रजुन सिवाजी के
फिरि-फिरि हिय सुध आवे रे बटोहिया ॥
अपर प्रदेस देस सुभग सुघर बेस
मोरे हिंद जग के निचोड़ रे बटोहिया।
सुंदर सुभूमि भैया भारत के भूमि जेही
जन ‘रघुबीर’ सिर नावे रे बटोहिया॥

कृतियाँ
-------

* रघुवीर पत्र-पुष्प
* रघुवीर रसरंग
* रम्भा (खण्डकाव्य, अप्रकाशित)

इन्हें भी देखें
---------------

* सोनपुर प्रखण्ड (सारण)
* भिखारी ठाकुर
* नयागांव, सारण (बिहार)
* राहुल सांकृत्यायन

सन्दर्भ
-------

1. ↑
2. ↑  "यह रघुवीर नारायण कौन है?". मूल से 20 अक्तूबर 2017 को पुरालेखित. अभिगमन तिथि 20 अक्तूबर 2017.
3. ↑  "सूतल अमर के जगावे रे बटोहिया". मूल से 19 अक्तूबर 2017 को पुरालेखित. अभिगमन तिथि 20 अक्तूबर 2017. पाठ "एक कविता बिहार से" की उपेक्षा की गयी (मदद)

बाहरी कड़ियाँ
-------------

* यह रघुवीर नारायण कौन है?[*मृत कड़ियाँ*]
* अंतर्राष्ट्रीय भोजपुरी महोत्सव के रूप में मनेगी रघुवीर नारायण की जयंती (दैनिक जागरण)
रंभा का चित्र
पुराणों में रंभा का चित्रण एक प्रसिद्ध अप्सरा के रूप में हुआ है। उसकी उत्पत्ति देवताओं और असुरों द्वारा किए गए विख्यात सागर मंथन से मानी जाती है। वह पुराण और साहित्य में सौंदर्य की एक प्रतीक बन चुकी है। इंद्र ने इसे अपनी राजसभा के लिए प्राप्त किया था। उसने एक बार रंभा को ऋषि विश्वामित्र की तपस्या भंग करने के लिए भेजा था। महर्षि ने उसे एक सहस्त्र वर्ष तक पाषाण के रूप में रहने का श्राप दिया। वह स्वर्ग की अप्सरा थी. जो तमाम नृत्यों और कई कलाओं को जानती थी. रम्भा नलकुबेर की पत्नी थी. रावण और कुबेर दोनों भाई थे. कुबेर के पुत्र का नाम था नलकुबेर था। रम्भा का विवाह नलकुबेर से हुआ था। और इस रिश्ते से वह रावण की बहू लगती थी। एक दिन जब रावण की नजर रम्भा की सुंदरता पर मोहित हो गया और उसने रम्भा से आपत्तिजनक बातें पूछी। रावण ने रम्भा से पूछा कि वह इतना सज-धज कर किसको तृप्त करने जा रही है? रावण ने इसके लिए संस्कृत में ‘भोक्ष्यते’ शब्द का प्रयोग किया।

रम्भा ने रावण को रिश्ते-नातों की याद दिलाई। रावण ने पहले तो मानने से इनकार कर दिया कि वह उसकी पुत्रवधू है, लेकिन जब रम्भा ने नलकुबेर के बारे में बताया, तो रावण ने फिर आनाकानी शुरू कर दी। उस समय रम्भा काफ़ी डरी हुई थी और देवताओं को भी जीत चुके रावण के बारे में उसे पता था कि वह कुछ भी कर सकता है। डर से काँप रही रम्भा को शायद यह नहीं पता था कि रावण अपनी दुष्टता के कारण रिश्तों-नातों की भी परवाह नहीं करेगा। पुराणों के अनुसार और वाल्मीकि द्वारा लिखि गई रामायण’ के अनुसार, रावण ने रम्भा के साथ दुराचार किया था रंभा ने रावण को श्राप दिया कि अगर वह किसी भी महिला को उसके इच्छा के विरूध छूता है, तो उसके दसों सर उसी वक्त फट जाएगें।

दवापर युग मे रंभा का विवाह ऋषि शेशिरायनण के साथ हुआ था। उन दोनो को एक पुत्र भी था जो कालयवन के नाम से जाना गया, पुत्र के जन्म के बाद रंभा स्वर्ग लोक वापस चली गयी। कालयवन बहुत ही शक्तिशाली था।

सन्दर्भ
-------

हिंदी साहित्य कोश, भाग़- 2, पृष्ठ 468
**रचिता राम** एक भारतीय अभिनेत्री हैं, जो मुख्य रूप से कन्नड़ फिल्मों में अपने काम के लिए जानी जाती हैं। रचिता ने 2013 की फिल्म  *बुलबुल* में दर्शन एस. के साथ मुख्य भूमिका निभाई।

प्रारंभिक जीवन
--------------

वह एक प्रशिक्षित शास्त्रीय भरत नाट्यम नर्तकी हैं, जिन्होंने 50 से अधिक प्रदर्शन किए हैं। उनके पिता राम भी एक भरत नाट्यम नर्तक हैं, जिन्होंने लगभग 500 सार्वजनिक प्रदर्शन किए हैं। उनकी एक बहन निथ्या राम है, जो एक टेलीविजन और फिल्म अभिनेत्री हैं।

उन्होंने निवेदिता गर्ल्स हाई स्कूल, गवीपुरम, बेंगलुरु में हाई स्कूल की पढ़ाई की।

करियर
-----

उन्होंने 2012 में 200 प्रतिभागियों के साथ *बुलबुल* में मुख्य भूमिका के लिए ऑडिशन दिया और उन्हें चुना गया। इससे पहले उन्होंने अपनी बहन निथ्या राम के साथ कन्नड़ टेलीविजन सोप *बेंकियाल्ली अरालिदा हूवु* में काम किया था। उन्होंने फिल्म में दर्शन के साथ काम किया था जो व्यावसायिक रूप से सफल रही। द टाइम्स ऑफ इंडिया के जीएस कुमार ने उनके प्रदर्शन पर लिखा, "रचिता राम ने अपनी पहली फिल्म में एक उत्कृष्ट प्रदर्शन प्रस्तुत किया है" और कहा, "रचिता राम अपनी संवाद डिलीवरी, शरीर की भाषा और उत्कृष्ट अभिव्यक्तियों के साथ अद्भुत हैं।" उनकी 2014 की पहली रिलीज़  *दिल रंगीला* थी, जिसमें उनकी जोड़ी गणेश के साथ थी। डेक्कन हेराल्ड की बीएस श्रीवानी ने कहा कि उन्होंने फिल्म में "एक अनुभवी प्रदर्शन प्रदान किया है"। उसी वर्ष की उनकी दूसरी फिल्म *अबरीशा* में उन्होंने फिर से दर्शन के साथ काम किया। इस फिल्म और उसके प्रदर्शन ने समीक्षकों से नकारात्मक समीक्षा प्राप्त की। उन्होंने फिल्म *रन्ना* में रुक्मिणी की भूमिका निभाई, जो सुदीप की प्रेमिका थी, जो एक छोटी लेकिन महत्वपूर्ण भूमिका में दिखाई दे रही थी। वह श्रीमुरली की प्रेमिका के रूप में फिल्म *राथवारा* दिखाई दी, जो एक गैंगस्टर और एक विधायक की प्रमुख सहयोगी की भूमिका निभाती है।

एक साल के अंतराल के बाद, 2021 में उनकी पहली रिलीज़ रमेश अरविंद के निर्देशन में बनी थीं। इस फिल्म का नाम  *100* था जिसमें उन्होंने रमेश की बहन का किरदार निभाया था। इस फिल्म ने बॉक्स ऑफिस पर औसत कमाई की। इसी वर्ष की उनकी अगली फिल्म शंकर द्वारा निर्देशित *लव यू रचचू* थी , जिसमें उन्होंने अजय राव के साथ अभिनय किया। कई विवादों वाली यह फिल्म दर्शकों की खराब प्रतिक्रिया के साथ बॉक्स ऑफिस पर असफल रही। उन्होंने 2022 में फिल्म *सुपर माची* में कल्याण देव के साथ अपना तेलुगु डेब्यू किया, जो न केवल बॉक्स ऑफिस पर एक आपदा थी और अभिनेत्री के करियर की सबसे कम कमाई वाली फिल्म भी थी। इस फिल्म का बॉक्स ऑफिस पर संग्रह शून्य था।

सन्दर्भ
-------

1. 1 2 3  "Rachita Ram's sister to debut in Sandalwood". *The Times of India*. 2013-11-06. आइ॰एस॰एस॰एन॰ 0971-8257. अभिगमन तिथि 2023-06-10.
2. ↑  "'Arasi' Bindya gets 'Bulbul'". *The New Indian Express*. अभिगमन तिथि 2023-06-10.
3. ↑  "Rathaavara Movie Review". *The Times of India*. आइ॰एस॰एस॰एन॰ 0971-8257. अभिगमन तिथि 2023-06-10.
4. ↑  "Ambareesha Movie Review". *The Times of India*. आइ॰एस॰एस॰एन॰ 0971-8257. अभिगमन तिथि 2023-06-10.
5. ↑  vaishnavi. "Guru Deshpande Apologizes: ನಟನಿಗೆ ಸಾರಿ ಕೇಳಿದ ನಿರ್ಮಾಪಕ, ಫಿಲ್ಮ್ ಮುಗಿದ್ಮೇಲೆ ನಿಮ್ಮನ್ನ ಕರೆಯೋಲ್ಲ!". *Asianet News Network Pvt Ltd* (कन्नड़ में). अभिगमन तिथि 2023-06-10.

बाहरी कड़ियाँ
-------------

* इंटरनेट मूवी डेटाबेस पर रचिता राम
**रजत जयंती** का प्रयोग पच्चीसवीं जयंती अथवा पच्चीसवीं वर्षगाँठ के लिये किया जाता है। उदाहरण के लिये यदि भारत देश 15 अगस्त 1947 को स्वतन्त्र हुआ तो 15 अगस्त 1972 को स्वतंत्रता प्राप्ति की रजत जयंती होगी। ध्यान देने की बात ये भी है कि इसी उदाहरण मे 15 अगस्त 1972 भारत का छब्बीसवां स्वतंत्रता दिवस होगा। चूंकि जयंती घटना के एक साल बाद से प्रारम्भ होती है इसलिये ये घटना की वास्तविक सँख्या से एक कम चलती है। अंग्रेजी भाषा मे रजत जयंती के लिये **सिल्वर जुबली** (en:Silver Jubilee) शब्द का प्रयोग होता है।

रजत जयंती वर्ष
--------------

घटना की चौबीसवीं वर्षगाँठ के दिन से लेकर रजत जयंती तक चलने वाले एक वर्ष को रजत जयंती वर्ष कहा जाता है। अधिकतर समूह या संगठन जो किसी घटना का रजत जयंती वर्ष मना रहे होते हैं, वो इस पूरे वर्ष कोई न कोई आयोजन अथवा समारोह करते रहते हैं जो कि अंत मे रजत जयंती के दिन सम्पन्न होते हैं।
घटना की चौबीसवीं वर्षगाँठ के दिन से लेकर रजत जयंती तक चलने वाले एक वर्ष को रजत जयंती वर्ष कहा जाता है। अधिकतर समूह या संगठन जो किसी घटना का रजत जयंती वर्ष मना रहे होते हैं, वो इस पूरे वर्ष कोई न कोई आयोजन अथवा समारोह करते रहते हैं जो कि अंत मे रजत जयंती के दिन सम्पन्न होते हैं। 
नवजीवन विद्यालय ससबहना, शेखपुरा (बिहार) की स्थापना जनवरी 1994 को हुआ। 2018वें वर्ष को रजत जयंती वर्ष के रूप में मनाया गया। 27 जनवरी 2019 को रजत जयंती समारोह मनाया जा रहा है।

ये भी देखें
-----------

* स्वर्ण जयंती
* हीरक जयंती
* पुण्यतिथि
**रजत टोकस** (19 जुलाई 1991 को जन्म) भारतीय टेलीविजन के अभिनेता हैं उन्होंने एक भारतीय टेलीविजन धारावाहिक *धरती का वीर योद्धा पृथ्वीराज चौहान*
में मुख्य भूमिका निभा कर पहचान बनाई. वर्तमान में वह नये प्रारम्भ हुये चैनल एनडीटीवी इमैजिन पर *धर्म वीर* में वीर की भूमिका निभा रहे हैं।

आत्म कथा
--------

### आरंभिक जीवन

रजत का जन्म १९ जुलाई १९९३ (उनके सी बी एस ई बोर्ड परिणाम से पुष्टि हुई) को दक्षिण दिल्ली के मुनिरका में रामवीर और प्रमिला टोकस के घर हुआ था। उन्होंने होप्स हॉल फाऊँडेशन स्कूल, आर. के. पुरम, दिल्ली मे शिक्षा ग्रहण की. एक अभिनेता के रूप में अपने व्यस्त कार्यक्रम के कारण उन्होंने पत्राचार के माध्यम से अध्ययन प्रारम्भ किया। जब उन्होंने अभिनय के क्षेत्र में कुछ रुचि दिखाई, तो उनके पिता ने उन्हें इसके लिए प्रोत्साहित किया। एक अभिनेता होने के अलावा, टोकस एक राष्ट्रीय स्तर के तैराक भी हैं।

### कैरियर

टोकस के पास *पृथ्वीराज चौहान* के अलावा अन्य काम भी हैं। वे मुख्यतः *जादुई चिराग*, *लाईट हाऊस फॉर चिल्ड्रन*, *बैंगो*, *मेरा दोस्त*, *राहुल*, *एक नज़र की तमन्ना*, *हे हवाएँ*, *खोज खजाने की*, *अभिव्यक्ति* और *साईं बाबा* में काम कर रहे हैं। उन्होंने और उनकी सह कलाकार मुग्धा चापेकर ने तब सफलता पाई जब उन दोनों ने स्टार प्लस के *धरती का वीर योद्धा पृथ्वी राज चौहान* में काम किया। अब टोकस एनडीटीवी इमैजिन पर एक नए धारावाहिक *धरम वीर* में 'वीर' की भूमिका निभा रहे हैं। प्रारंभ में पृथ्वीराज चौहान में, टोकस को बस ५ - ६ कडियों में ही काम करना था। पर जैसे जैसे धारावाहिक की लोकप्रियता बढ़ी, वैसे ही उनकी भूमिका भी. उन्होने एक साल में 150 से भी अधिक कडियों मे काम किया। वर्तमान में, टोकस एनडीटीवी के धारावाहिक *धर्म वीर* में सह कलाकार मुग्धा चापेकर के साथ काम कर रहे हैं। वह, राजा के बेटे धरम के चचेरे भाई और सबसे अच्छे दोस्त 'वीर' की भूमिका निभा रहे हैं।

पुरस्कार
--------

* सर्वश्रेष्ठ बाल अभिनेता -- स्टार परिवार पुरस्कार (२००७)
* सर्वश्रेष्ठ योग्य जोड़ी - स्टार परिवार पुरस्कार (२००७) पृथ्वीराज चौहान में सह अभिनेत्री मुग्धा चापेकर के साथ
* सर्वश्रेष्ठ बाल अभिनेता -- स्वर्ण पुरस्कार (२००७)
* सर्वश्रेष्ठ बाल अभिनेता -- भारतीय टैली पुरस्कार (२००७)
* सर्वश्रेष्ठ अभिनेता (लोकप्रिय) -- भारतीय टेलीविजन अकादमी पुरस्कार (२००७)

सन्दर्भ
-------

1. ↑  "Rajat Tokas ने इस बॉलीवुड एक्टर की एक्स गर्लफ्रेंड से की है शादी, आ चुकीं एक्स्ट्रा मैरिटल अफेयर की खबरें". *www.timesnowhindi.com*. 2020-07-19. अभिगमन तिथि 2022-04-05.

बाहरी कडियाँ
------------

|  |  |
| --- | --- |
|  | **रजत टोकस** से संबंधित मीडिया विकिमीडिया कॉमंस पर उपलब्ध है।  |

* पृथ्वीराज चौहान[*मृत कड़ियाँ*] के रूप में रजत के बारे में
* indya.com के साथ चैट करें
चित्र:Ram Swarup.JPGराम स्वरूप
**राम स्वरूप** (1920-26 दिसंबर, 1998) वैदिक परम्परा के प्रमुख बुद्धिजीवी थे। उनके लेखन ने सीता राम गोयल और अन्य कई लेखको को प्रभावित किया।

जीवन
----

राम स्वरूप का जन्म सोनीपत, हरयाणा में सोनीपत, एक धनी परिवार में हुआ था। वह गर्ग गोत्र, अग्रवाल वंश में जन्मे। उनकी शिक्षा दिल्ली में हुई जहां उन्होंने अर्थशास्त्र का अध्ययन किया।

विचारधारा
---------

शिक्षा के पश्चात कई वर्ष वह वाम पंथ विचारधारा के प्रभाव में थे। जब उन्हें रूस और चीन में साम्यवाद (कम्यूनिज्म) के नाम पर अत्याचार के बारे में ज्ञाति हुई, वह साम्यवाद के विरोधी हुए और उन्होंने इसके विरुद्ध कई ग्रन्थ लिखे जिनका प्रभाव अमेरिकी बुद्धिजीवियों पर भी पडा।

वह अविवाहित रहे और जीवन के दूसरे भाग को उन्होंने धर्म, ज्ञान और समाज के चिन्तन पर व्यतीत किया।

इन्हें भी देखें
---------------

* सीता राम गोयल
* राजीव मल्होत्रा
* अरुण शौरी

बाहरी कड़ियाँ
-------------

* रामस्वरूप की जीवनी
* यूट्यूब पर रामस्वरूप

|  |  |
| --- | --- |
| प्राधिकरण नियंत्रण | 
* वर्ल्डकैट
* वी॰आई॰एफ॰ए॰: 264940927
* एल॰सी॰सी॰एन॰: n50013916
* आई॰एस॰एन॰आई: 0000 0001 1748 6842
* जी॰एन॰डी॰: 104361077
* एस॰यू॰डी॰ओ॰सी॰: 066926831
* बी॰एन॰एफ॰: cb136213572 (आँकड़े)
* BIBSYS: 90588878

 |